stanford-oval/wikipedia huggingface dataset:
Psoriasisliitto

| Psoriasisliitto |
| --- | --- |
 Psoriasisförbundet ry 
Perustettu:  1975
Toimiala:  potilas- ja kansanterveysjärjestö
Kotipaikka:  Helsinki
Toiminta-alue:  valtakunnallinen
Puheenjohtaja:  Antero Laukkanen
Aiheesta muualla
Sivusto
Infobox OKNimi-testi OK: 
Psoriasisliitto - Psoriasisförbundet ry on vuonna 1975 perustettu valtakunnallinen potilas- ja kansanterveysjärjestö. Se toimii keskusjärjestönä paikallisille psoriasisyhdistyksille, joita on 45. Yhdistysten
kautta liittoon kuuluu noin 14 000 henkeä.
Liiton rahoitus perustuu Sosiaali- ja terveysjärjestöjen avustuskeskuksen avustuksiin, yhdistysten henkilöjäsenien maksamiin jäsenmaksuihin sekä omaan varainhankintaan. Psoriasisliitto on SOSTEn jäsenjärjestö.
Historia

Joulukuussa 1969 perustettiin psoriaatikoiden edunvalvontajärjestöksi nykyisen Psoriasisliiton edeltäjä, Suomen Psoriasisyhdistys. Lokakuussa 1975 yhdistyksen toimintaa jatkamaan perustettiin Suomen Psoriasisliitto ry. Valtakunnallista liittoa oli perustamisessa kuusi jo toimivaa psoriasisyhdistystä. Vuodesta 1983 liiton nimi on ollut Psoriasisliitto – Psoriasisförbundet ry ja se on toiminut psoriasisyhdistysten keskusjärjestönä.
Psoriasis oli 70-luvun alussa hieman vaiettu sairaus, ja siitä oli hyvin hankala saada tietoa. Psoriasisliiton toiminta keskittyi alkuvuosistaan lähtien tiedon jakamiseen psoriaatikoille ja heidän läheisilleen. Vuodesta 1975 lähtien liitto on julkaissut lehtiä, kampanjoinut ja harrastanut keräyksiä. Tätä toimintaa kuvaa muun muassa vuonna 1978 järjestetty Sävellahja-konsertti musta valo – svarta sol, millä saatiin hankittua julkisuuden lisäksi valohoitolaitteita liiton jäsenten käytettäväksi.
Psoriasisliitto on kasvanut historiansa aikana tasaisesti. Paikallisten psoriasisyhdistysten jäsenmäärä on lisääntynyt ja liiton jäsenyhdistysten määrä kasvanut. Jäseniän on noin 14 000 ja liitossa on 45 jäsenyhdistystä.
Organisaatio

Psoriasisliiton päätöksentekojärjestelmä on edustuksellinen. Psoriasisliitto pitää kolmen vuoden välein liittokokouksen, johon yhdistykset valitsevat edustajansa. Liittokokouksessa päätetään linjaukset seuraavaksi kolmeksi vuodeksi. Liittokokouksessa
myös valitaan seuraavan kolmen vuoden liittohallituksen ja liittovaltuuston jäsenet.
Liittovaltuusto kokoontuu kaksi kertaa vuodessa. Liittokokous pitää kevätkokouksen, jossa hyväksytään aikaisemman vuoden tilinpito ja käsitellään kokouksessa tehdyt ehdotukset. Syyskokouksessa taas hyväksytään seuraavan vuoden talousarvio ja toimintasuunnitelma.
Liittohallitus kokoontuu noin seitsemän kertaa vuodessa. Sen tärkein tehtävä on toimeenpanna liittokokouksen ja liittovaltuuston päättämät asiat, sekä valvoa liiton taloutta. Se myös valvoo liiton etua ja hyväksyy uudet jäsenet.
Toiminta > Toimintaa ohjaavat arvot

Psoriasisliiton päämäärä on lisää tietoutta psoriasiksesta ja hälventää ennakkoluuloja. Psoriaatikkojen ja heidän läheistensä tukeminen on tärkeää. Se myös kehittää psoriaatikoille suunnattuja palveluita ja toimii yhdistysten keskusjärjestönä ja edunvalvojana.
Liiton toimintaa ohjaavia arvoja ovat oikeudenmukaisuus ja yhdenvertaisuus, osallisuus, arvostettu jäsenyys ja luotettavuus.
Toiminta > Alueellinen toiminta

Psoriasisliiton aluetoimistot ja niissä työskentelevät järjestösuunnittelijat toimivat yhdyssiteenä Psoriasisliiton ja paikallisten psoriasisyhdistysten välillä. Järjestösuunnittelijat hoitavat alueellisten tapahtumien ja koulutusten
järjestelyt yhteistyössä psoriasisyhdistysten ja muiden järjestöjen kanssa. Esimerkiksi paikalliset hoidonohjausillat ja psoriasisluennot ovat järjestösuunnittelijoiden ja paikallisten yhdistysten yhteistyöaluetta.
Järjestösuunnittelijat tiedottavat koordinoimistaan tapahtumista ja hoitavat alueellaan asuvien psoriaatikkojen ja heidän perheenjäsentensä ohjausta ja neuvontaa.
Järjestösuunnittelijat tuntevat paikalliset olot ja tukevat psoriaatikoiden omahoidon toteutumista, arkipäivässä selviytymistä ja sopivaan palveluun hakeutumista. He ovat mukana vertaistukihenkilö-, psoriasiamies- ja
kokemuskouluttajatoiminnassa, jossa kokemusperäistä tietoa psoriasiksesta hyödynnetään psoriasista sairastavien tukemisessa ja tiedon välittämisessä myös ”psoriyhteisön” ulkopuolelle.
Järjestösuunnittelijat seuraavat alueellista sosiaali- ja terveydenhuollon kehitystä, edustavat liittoa erilaisissa yhteistyöelimissä ja työryhmissä ja pyrkivät vaikuttamaan palvelujen saatavuuteen. He luennoivat psoriasiksesta ja sen hoidosta sekä liiton toiminnasta esimerkiksi sosiaali- ja terveysalan oppilaitoksissa. Järjestösuunnittelijat osallistuvat yhdistysten järjestämiin jäseniltoihin ja kokouksiin sekä ohjaavat paikallisia yhdistyksiä järjestötoiminnassa.
Nupso

Nupso eli Nuoret psoriaatikot edustaa kaikkia 15–30-vuotiaita paikallisyhdistyksen kautta liittoon kuuluvia nuoria. Nupso toimii Psoriasisliiton alaisuudessa, eikä ole oma yhdistyksensä. Nupsolaisia on tällä hetkellä noin 2 000. Nupso järjestää mm. lasketteluretkiä, virkistystoimintaa, pikkujouluja. Nupsolla on myös omat nettisivut.
Nupsolla on oma budjettinsa ja oma toimikuntansa, joka päättää nuorten psoriaatikoiden tapahtumista. Toimikuntaan kuuluu 8 nuorta, jotka valitaan vuosittain. Nupson toimikunnan puheenjohtaja edustaa tällä hetkellä nuoria
Psoriasisliiton hallituksessa. Nupson toimintaa tukee tehtävään nimetty järjestösuunnittelija.
Ihonaika-lehti

Ihonaika on Psoriasisliiton ja Iholiiton yhteistyössä kustantama ja julkaisema jäsenlehti, joka ilmestyy viisi kertaa vuodessa. Ihonaika sisältää haastatteluja, asiantuntija-artikkeleita ja tietoja ihopotilaille tarkoitetuista tapahtumista ja kursseista. Lehti sisältää monipuolista tietoa ihonhoidosta, ihosairauksista ja niiden tutkimuksesta. Lisäksi se käsittelee myös yleisiä terveyteen liittyviä aiheita.
Lehti välittää ajankohtaista tietoa tavallisista ja harvinaisemmista ihosairauksista, niiden hoitamisesta ja niiden kanssa elämisestä. Psoriasisliitto ja Iholiitto jäsenyhdistyksineen tiedottavat lehdessä tapahtumista ja kursseista.
Jäsenyhdistykset > Itä-Suomen alueen psoriasisyhdistykset

Etelä-Kymen Psoriasisyhdistys
Imatran seudun Psoriasisyhdistys
Joensuun seudun Psoriasisyhdistys
Keski-Suomen Psoriasisyhdistys
Kuopion seudun Psoriasisyhdistys
Lappeenrannan seudun psoriasisyhdistys
Mikkelin seudun Psoriasisyhdistys
Pohjois-Kymen Psoriasisyhdistys
Savonlinnan seudun Psoriasisyhdistys
Varkauden seudun Psoriasisyhdistys
Ylä-Karjalan Psoriasisyhdistys
Jäsenyhdistykset > Keski-Suomen alueen psoriasisyhdistykset

Etelä-Pohjanmaan Psoriasisyhdistys
Hyvinkään seudun Psoriasisyhdistys
Hämeenlinnan seudun Psoriasisyhdistys
Jämsän seudun Psoriasisyhdistys
Kuuskunnan Psoriasisyhdistys
Lahden seudun Psoriasisyhdistys
Lounais-Hämeen Psoriasisyhdistys
Mäntän seudun psoriasisyhdistys
Pirkka-Hämeen Psoriasisyhdistys
Pohjois-Pirkanmaan Psoriasisyhdistys
Suupohjan Psoriasisyhdistys
Tuusulan seudun Psoriasisyhdistys
Jäsenyhdistykset > Lounais-Suomen alueen psoriasisyhdistykset

Helsingin seudun Psoriasisyhdistys, Helsingfors region
Itä-Uudenmaan psoriasisyhdistys, Östra Nylands psoriasisförening
Jakobstads nejdens Psoriasisförening, Pietarsaaren seudun Psoriasisyhdistys
Keski-Uudenmaan Psoriasisyhdistys
Länsi-Uudenmaan Psoriasisyhdistys, Västra Nylands Psoriasisförening
Pohjois-Satakunnan Psoriasisyhdistys
Rauman seudun Psoriasisyhdistys
Salon seudun Psoriasisyhdistys
Satakunnan Psoriasisyhdistys
Turun seudun Psoriasisyhdistys
Vaasan seudun Psoriasisyhdistys, Vasanejdens Psoriasisförening
Vakka-Suomen Psoriasisyhdistys
Ålands Psoriasisförening
Jäsenyhdistykset > Pohjois-Suomen alueen psoriasisyhdistykset

Jokilaaksojen Psoriasisyhdistys
Kainuun Psoriasisyhdistys
Keski-Lapin Psoriasisyhdistys
Keski-Pohjanmaan Psoriasisyhdistys
Koillismaan psoriasisyhdistys
Lapin Psoriasisyhdistys
Länsi-Pohjan Psoriasisyhdistys
Pohjois-Pohjanmaan Psoriasisyhdistys
Aiheesta muualla

Psoriasisliiton kotisivut
Psoriasisliiton Nuorisotoimikunnan kotisivut
http://psori.fi/fin/yhteystiedot/jasenyhdistykset/ (Arkistoitu – Internet Archive)
27. helmikuuta

27. helmikuuta on gregoriaanisen kalenterin mukaan vuoden 58. päivä. Vuodesta on jäljellä 307 päivää (karkausvuonna 308).
Nimipäivät

suomalainen kalenteri: Torsti
suomenruotsalainen kalenteri: Torsten
ortodoksinen kalenteri: Prokko, Okko
pohjoissaamenkielinen kalenteri: Dorste
vanhemmissa kalentereissa: Fortunat, Lage, Lauli, Leander, Makarius, Torgny, Tuulikki, karkausvuosina ennen vuotta 2000 Nestori
Tapahtumia

380 – Kristinuskosta tuli Rooman pääuskonto.
1594 – Henrik IV kruunattiin Ranskan kuninkaaksi.
1617 – Ruotsi (Kustaa II Aadolf) ja Venäjä allekirjoittivat Stolbovan rauhansopimuksen, mikä päätti Inkerin sodan ja sulki Venäjän Itämereltä. Ruotsi sai muun muassa Käkisalmen läänin, Pähkinälinnan ja siihen kuuluvan osan Inkeriä.
1801 – Washington D.C. siirrettiin hallinnollisesti Yhdysvaltain kongressin alaisuuteen.
1812 – Runoilija Lordi Byron piti ensimmäisen puheensa Yhdistyneen kuningaskunnan ylähuoneessa, missä hän puolusti kotikreivikunnassaan Nottinghamshiressä tapahtuneita luddiittien teollistumisen vastaisia väkivallantekoja.
1827 – Ensimmäistä Mardi Gras -juhlaa vietettiin New Orleansissa.
1844 – Dominikaaninen tasavalta itsenäistyi Haitista.
1900 – Ison-Britannian työväenpuolue perustettiin.
1932 – Mäntsälän kapina alkoi Lapuan liikkeen jäsenten ammuskeltua sosiaalidemokraattien tilaisuudessa.
1933 – Saksan valtiopäivätalo paloi. Adolf Hitler syytti teosta kommunisteja.
1942 – Toinen maailmansota: japanilaiset lentokoneet upottivat Yhdysvaltain ensimmäisen lentotukialuksen USS Langleyn.
1951 – Ratifioitiin Yhdysvaltain perustuslakiin tehty 22. lisäys, joka rajoitti Yhdysvaltain presidenttien toimikaudet kahteen.
1964 – Italian hallitus esitti avunpyynnön, jotta estettäisiin Pisan tornia kaatumasta.
1967 – Dominica itsenäistyi Yhdistyneestä kuningaskunnasta.
1976 – Länsi-Sahara julistautui itsenäiseksi.
1988 – Meänkielen puhujat kokoontuivat Pajalaan Ruotsissa ja julistivat kielen omaksi kielekseen.
1991 – Persianlahden sota: Yhdysvaltain presidentti George H. W. Bush julisti Kuwaitin vapautetuksi.
1996 – Pokémon-peli julkaistiin Nintendon Game Boylle.
1999 – Yrittäessään kiertää maailman ympäri kuumailmapallolla Colin Prescot ja Andy Elson tekivät uuden kestävyysennätyksen oltuaan kuumailmapallossa 233 tuntia ja 55 minuuttia.
2002 – Gujaratin osavaltion väkivaltaisuuksissa Intiassa juna syttyi tuleen muutama minuutti Godhran rautatieasemalta lähdön jälkeen. Arviolta 58 Ayodhyasta palanutta hindu-pyhiinvaeltajaa sai surmansa. Tapahtumasta alkunsa saaneissa väkivaltaisuuksissa sai arviolta tuhat ihmistä surmansa, enimmäkseen muslimeja.
2010 – Chilen maanjäristys
Juhlapäiviä

Rooman valtakunta: Equirria, Mars-jumalan kunniaksi pidettiin hevoskilpailuja.
Dominikaaninen tasavalta: Kansallispäivä.
Meänkielen päivä, 27. helmikuuta 1988 meänkielen puhujat kokoontuivat Pajalaan Ruotsissa ja julistivat kielen omaksi kielekseen.
| 0 | 1 | 2 |
| --- | --- | --- |
|  |   Lyhyt tiivistelmä päivästä 27. helmikuuta: |  |
:  Meänkielen päivä  Antti Tuisku 380 – Thessalonikalaisedikti: kristinuskosta tuli Rooman valtionuskonto.  1617 – Ruotsi ja Venäjä solmivat Stolbovan rauhan.  1902 – Kirjailija John Steinbeck syntyi.  1933 – Berliinin valtiopäivätalo paloi. Adolf Hitler syytti teosta kommunisteja.  1984 – Poplaulaja Antti Tuisku syntyi.  2015 – Venäläinen oppositiopoliitikko Boris Nemtsov salamurhattiin.  
Katso myös: kalenteri ~ 26. helmikuuta, 28. helmikuuta
Vuoden kuukaudet ja päivät
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Blodsvept

| Blodsvept Finntroll |
| --- | --- | --- |

Studioalbumin tiedot
 Äänitetty : Sonic Pump Studios, Helsinki
 Julkaistu: 22. maaliskuuta 2013
 Tuottaja(t): Henri Sorvali & Finntroll
 Tyylilaji: folk metal, black metal
 Kesto: 42.58
 Levy-yhtiö: Century Media
Listasijoitukset
  Suomen virallinen lista: 10.
Finntrollin muut julkaisut
| Nifelvind 2010 | Blodsvept 2013 | Natten med de levande Finntroll 2014 |
Blodsvept on Finntrollin kuudes studioalbumi, joka julkaistiin 22. maaliskuuta 2013.
Kappaleet

Blodsvept – 4.29 (Verta imetty)
Ett folk förbannat – 3.23 (Kirottu kansa)
När jättar marschera – 4.07 (Kun jättiläiset marssivat)
Mordminnen – 3.24 (Murhamuistot)
Rösets kung – 3.15 (Hautakummun kuningas)
Skövlarens död – 3.44 (Ryöstäjien kuolema)
Skogsdotter – 4.53 (Metsän tytär)
Häxbrygd – 3.52  (Noidan luuta)
Två ormar – 3.17 (Kaksi käärmettä)
Fanskapsfylld – 2.57 (Pirullinen)
Midvinterdraken – 5.37 (Keskitalven lohikäärme)
Kokoonpano

Mathias ”Vreth” Lillmåns – laulu
Samuli ”Skrymer” Ponsimaa – kitara
Mikael ”Routa” Karlbom – kitara
Sami ”Tundra” Uusitalo – basso
Samu ”Beast Dominator” Ruotsalainen – rummut
Henri ”Trollhorn” Sorvali – kosketinsoitin
Sami Frank Muttilainen, Ville Sorvali, Janne Penttilä, Mitja Harvilahti - Horde Of Trolls
Arvostelut

Imperiumi: 8/10
Inferno:
Kaaoszine.fi:
Soundi:
Sputnikmusic: 3.6/5
Aiheesta muualla

Blodsvept Discogsissa. (englanniksi)
Albumi Blodsvept Encyclopaedia Metallum -sivustolla (englanniksi)
Laukaisuikkuna

Laukaisuikkuna on aikaväli, jonka sisällä avaruusalus on saatava laukaistuksi matkaan, jotta se päätyisi halutulle lentoradalle, joka vie aluksen kohteeseen. Laukaisuikkunaa rajoittaa periaatteessa kaksi tekijää: kohteen tavoittaminen ja laukaisun turvallisuus. Näistä ensimmäinen on keskeinen esimerkiksi planeettaluotaimia lähetettäessä. Jälkimmäinen rajoitti ennen kaikkea sukkulalaukaisuja.
Kohteen rajoittama laukaisuikkuna

Nykyisillä laukaisimilla voidaan kuljettaa matalalle Maan kiertoradalle kymmeniä tonneja painavia avaruusaluksia, mutta haluttaessa kiihdyttää avaruusalus interplanetaariselle radalle, rakettien nostokyky on vain muutamia tonneja. Tällöinkin on käytettävä isoja ja kalliita laukaisimia – Ariane 5:n laukaisu maksoi noin 170 miljoonaa euroa ja NASAn avaruussukkula luokkaa 1,4 miljardia dollaria laukaisua kohden. Jotta laukaistavan avaruusaluksen massa olisi pienin mahdollinen, avaruusluotaimilla on mukanaan suhteellisen vähän omaa ajoainetta. Avaruusluotaimen massan tulee olla pieni myös tapauksissa, joissa alus siirtyy esimerkiksi planeetan kiertoradalle, jolloin alusta voidaan joutua hidastamaan tai kiihdyttämään aluksen rakettimoottoreilla kohteen luona sen kiertoradalle pääsemiseksi. Pienempi massa merkitsee tällöin vähempää ajoaineen käytön tarvetta.
Avaruusluotaimen rata Maasta tutkittavan taivaankappaleen luo (planeetta, asteroidi, komeetta) suunnitellaan niin energiataloudellisiksi kuin mahdollista. Kuten planeettojen liikkeestä voidaan huomata, taloudellisin tapa liikkua Auringon painovoimakentässä (siis käytännössä missä tahansa Aurinkokunnassa) on ellipsirata. Erityisen energiatehokkaita radan muutostapoja ovat Hohmannin ratasiirrokset, jotka vastaavat vapaata putoamista Auringon painovoimakentässä Maasta kohdekappaleen luo. Hohmannin siirtoralla kiihdytys tai jarrutus aluksen rakettimoottoreilla tehdään radan periapsiksen kohdalla.
Jotta luotain "putoaisi" tällaista rataa pitkin Maasta kohteeseen, Maan ja kohteen on lähtöhetkellä oltava sopivassa asemassa toistensa suhteen, jotta luotain saavuttaa kohteensa. Tämä rajoittaa mahdollisia laukaisuhetkiä ja aiheuttaa laukaisuikkunat. Avaruustekniikan alkuaikoina, 1960-luvun alussa, avaruusluotaimilla ei ollut lainkaan omaa propulsiota ja esimerkiksi Marsin, Kuun ja Venuksen saavuttaminen oli täysin kiinni oikea-aikaisesta laukaisusta. Tällöin onnistumisena pidettiin "riittävän lähellä tapahtuneita" kohteiden ohilentoja.
Kohteen rajoittaman laukaisuikkunan pituus riippuu kohteen liikkeestä Maan suhteen. Se toistuu aina Maan ja kohteen välisen synodisen kiertoajan välein. Esimerkiksi Marsin kohdalla hyvä laukaisuikkuna toistuu noin kahden vuoden välein.
Turvallisuuden rajoittama laukaisuikkuna

Lennon turvallisuus rajoitti avaruussukkulalla tehtävien lentojen laukaisuajankohtia. Sukkulalla oli ympäri maailmaa joukko kutakin lentoa varten ennalta nimettyjä hätälaskupaikkoja (Trans-Atlantic Landing site, TAL), joille sukkulan oli voitava laskeutua hätätilanteessa ja päivänvalossa. Se, mitä hätälaskupaikkoja milloinkin käytettäisiin riippui siitä, millaiselle radalle sukkula on laukaistava, jotta se tavoittaisi kohteensa (esimerkiksi Kansainvälinen avaruusasema) Maata kiertävällä radalla. Koska eri ajanhetkillä haluttu hätälaskupaikka ei olisi sukkulan tavoitettavissa, tämä rajoitti mahdollisia laukaisuhetkiä.
Nämä laukaisuikkunat olivat usein hyvin lyhyitä, muutama tunti parina päivänä jonkin kuukauden aikana. Lyhin laukaisuikkuna oli lennolle STS-71, jonka lento oli mahdollinen vain, jos laukaisu tapahtui viiden minuutin aikana.
Aiheesta muualla

ESAn tietoisku laukaisuikkunasta (englanniksi)
Sukkulan laukaisuikkuna (Arkistoitu – Internet Archive) (englanniksi)
Hohmannin siirtorata: 1 = maan kiertorata auringon ympäri, 3 = Marsin kiertorata; 2 = siirtorata. Siirtoradalle siirrytään suorittamalla rakettimoottorin "poltto" numeron 2 kohdalla. Siirtoradalta siirtyminen planeetta Marsia kiertävälle radalle vaatii lisäenergiaa numeron 3 kohdalla, rakettimoottorin "poltto". Marsin radalle tulossa voidaan käyttää sen kaasukehää avuna ns. aerocapture-tekniikalla.
Resepti

Resepti voi tarkoittaa ainakin seuraavia asioita:
lääkemääräys, lääkärin kirjoittama asiakirja, jolla tiedotetaan apteekkia lääkärin ja potilaan yhdessä tekemästä hoitopäätöksestä.
resepti, ruoan, juoman tai muun ainesosista sekoitettavan tuotteen valmistusohje.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Resepti”, voi hakea sivunnimihaulla, laajalla sivunnimihaulla tai tekstihaulla.
Research Triangle

Tutkimuskolmion kartta.
Research Triangle (suom. Tutkimuskolmio) on Pohjois-Carolinan osavaltionyliopiston, Duken yliopiston ja Chapel Hillin Pohjois-Carolinan yliopiston rajaama kolmion muotoinen suurkaupunkialue ja teknologiakeskus Pohjois-Carolinan osavaltiossa Yhdysvalloissa. Alueen väkiluku oli 2 079 687 vuonna 2020.
Barry Keoghan

| Barry Keoghan |
| --- | --- |
 Barry Keoghan vuonna 2024.
Henkilötiedot
Syntynyt: 18. lokakuuta 1992 (ikä 31) Dublin, Irlanti
Ammatti:  näyttelijä
Lapset:  1
Näyttelijä
Aktiivisena:  2011–
Merkittävät roolit:  Dunkirk The Killing of a Sacred Deer The Banshees of Inisherin Saltburn
Palkinnot
 Parhaan miessivuosan Bafta  2022 The Banshees of Inisherin 
Aiheesta muualla
IMDb 
Elonet
Barry Keoghan (s. 18. lokakuuta 1992 Dublin) on irlantilainen näyttelijä. Vuonna 2020 The Irish Times listasi Keoghanin kaikkien aikojen 27. parhaaksi irlantilaiseksi näyttelijäksi.
Keoghan tuli tunnetuksi näyteltyään elokuvissa Dunkirk (2017) ja The Killing of a Sacred Deer (2017). Hän on myös esiintynyt elokuvissa ’71 (2014), Trespass Against Us (2016), The Green Knight (2021) ja Saltburn (2023) sekä televisiosarjoissa Chernobyl (2019), Top Boy (2023) ja Masters of the Air (2024). Hän myös näytteli Druigia Marvel Cinematic Universen supersankarielokuvassa Eternals (2021).
Vuonna 2022 Keoghan näytteli yhtä pääroolia Martin McDonaghin mustassa komediassa The Banshees of Inisherin, josta hän sai parhaan miessivuosan Oscar-ehdokkuuden. Hänet myös palkittiin roolistaan parhaan miessivuosan Bafta-palkinnolla.
Yksityiselämä

Keoghan on myös amatöörinyrkkeilijä. Vuosina 2017–2020 hän seurusteli killarneylaisen Shona Guerinin kanssa. Vuosina 2021–2023 Keoghan seurusteli hammashoitaja ja oikomisterapeutti Alyson Kieransin kanssa. Keoghanin ja Kiernansin esikoinen, poika Brando, syntyi vuonna 2022. Loppuvuodesta 2023 lähtien Keoghan on seurustellut laulaja-lauluntekijä Sabrina Carpenterin kanssa.
Keoghan on jalkapallojoukkue Manchester Unitedin kannattaja.
Aiheesta muualla

Kuvia tai muita tiedostoja aiheesta Barry Keoghan Wikimedia Commonsissa
Barry Keoghan Internet Movie Databasessa. (englanniksi)
Sarajevon laukaukset

| Sarajevon laukaukset |
| --- | --- |
 Taiteilijan näkemys Sarajevon laukauksista.
Paikka:  Sarajevo, Itävalta-Unkari
Ajankohta:  28. kesäkuuta 1914
Iskutyyppi:  murha
Kuolleita:  Itävallan arkkiherttua Frans Ferdinand Sophie von Chotek
Epäilty/epäillyt:  Gavrilo Princip (lisäksi 15 muuta tuomittiin murhaan liittyen)
Tekoväline:  FN Browning M1910 -pistooli
Sarajevon laukaukset oli kesäkuussa 1914 tehty poliittinen salamurha, josta käynnistynyt tapahtumaketju johti kuukautta myöhemmin ensimmäisen maailmansodan syttymiseen.
Serbien tukema separatisti Gavrilo Princip ampui Itävallan miehittämässä, slaavien asuttamassa Bosniassa Itävallan kruununprinssin Frans Ferdinandin 28. kesäkuuta 1914. Sarajevon laukaukset käynnistivät Itävallan ja Serbian välille niin sanotun heinäkuun kriisin, koska Princip kuului Nuori Bosnia -nimiseen serbien tukemaan salaseuraan.
Sarajevon laukausten tausta

Serbian salainen palvelu oli vuonna 1911 perustanut ”Musta käsi” -terroristijärjestön (serb. Црна рука, kroatiaksi Crna ruka). Järjestön virallinen nimi oli Yhdistyminen tai kuolema. Vuoteen 1914 mennessä siihen oli liittynyt satoja jäseniä, kenties jopa 2 500, joukossa monia serbialaisia upseereita. Serbian salainen palvelu koulutti järjestön sissejä ja järjesti poliittisia murhia. Järjestö organisoitui pieniksi soluiksi, joissa jokainen tunsi vain lähimmät miehensä. Sitä johti kymmenen jäsenen komitea, jonka puheenjohtaja oli eversti Dragutin Dimitrijević.
Nuori Bosnia (serb. Млада Босна, kroatiaksi Mlada Bosna) oli bosnialainen radikaali järjestö, jonka tavoitteena oli vapauttaa Bosnia Itävalta-Unkarin vallasta. Gavrilo Princip liittyi siihen vuonna 1908, kun Bosnia liitettiin Itävalta-Unkariin. Hän pyrki Serbian armeijaan, mutta ei päässyt. Sen sijaan hänet värvättiin Mustaan käteen vuonna 1912.